text:
Mukagahima Marie Ange ni umukobwa wiga ibinyanye n’ubukungu muri Kaminuza y’u Rwanda, yavumbuye umugati ukorwa mu bihaza avuga ko ufasha abantu bafite indwara za diyabete n’umutima.
Ikinyamakuru Izubarirashe.rw cyagiranye ikiganiro n’uyu mukobwa utuye mu Mujyi wa Muhanga agisobanurira byinshi kuri uyu mushinga.
Mukagahima avuga ko yabonaga abantu badaha agaciro gakwiye ikiribwa cy’igihaza, aho ngo hari abakeka ko ari icy’abanyacyaro. Kuri we avuga ko igihaza gikungahaye ku ntungamubiri nyinshi, aho gishobora kurinda indwara zitandukanye kandi n’abarwayi ba diyabete n’umutima badafata amafunguro ari mu isukari bakifashisha.
Aha yavuze ko ubundi imigati isanzwe iba igizwe n’ifarini ndetse n’isukari bigatuma hari abatayemererwa kuyirya bitewe n’ubuzima bwabo.
Umushinga wo gukora imigati mu bihazi ukomoka he?
Umushinga wanjye ntabwo umaze igihe kinini ariko igitekerezo nari nkimaranye igihe. Kuwushyira mu bikorwa no kugerageza nabitangiye maze kubona amahugurwa ya DOT Rwanda. Natangiye kugerageza kuwushyira mu bikorwa mbona birashoboka, mbo ni ibintu bikenewe cyane ku isoko, mbona abantu barabikunze kuko niba nkora igerageze ntabwo ari ugukora ngo ndebe ko formule ikunda gusa, ahubwo mpa n’abantu bakaryaho bakumva.
Ibihaza hari ababifata nk’ibiribwa byo mu cyaro bakabisuzugura wowe wabitekereje ute kugira ngo ubibyazemo imigati? Hari ahandi waba warabonye babikora ukabyigiraho?
Ni cyo kwiga biberaho, ntabwo twiga ngo tuvumbure ibindi bavumbuye cyangwa dukore ibintu abandi bakoze, ahubwo twiga kugira ngo dutekereze ibintu bishyashya muri sosiyete yacu dukeneye abandi badafite.
Njya kubitekereza bwa mbere nari nabababajwe n’urupfu rw’umwana w’inshuti yanjye, wapfuye wigaga i Huye, azize ikibazo cy’umutima, sinzi niba mwaramumenye ariko ni umwana wapfuye bitunguranye ari mu kibuga cya Basketball akina aragwa, tuza kumenya ko yazize ikibazo cy’umutima.
Hari n’undi mwana w’inshuti yanjye twagendanaga twiganaga mu mashuri mato, nyuma nza kumenya ko yarwaye diyabete na byo birambabaza cyane. Noneho nza kugira igitekerezo mvuga nti ‘nka sosiyete nyarwanda ko tubaho mu buzima bushimishije ariko se ni nk’iki twakora kugira ngo dufashanye hagati yacu nka bagenzi bacu, twe kugira ibibazo nk’ibi?’ Twikemurire ibibazo, wenda ntabwo nzaba Imana ngo mbuze abantu gupfa ariko hari ibyo twakora bigatangira bimwe byari kutugiraho ingaruka z’ubuzima bwacu.
Niba wenda nk’uwo mwana yagarigize ikibazo cyo kurwara diyabete ese kubera iki ntareba ikintu najya mukorera gituma yongera akibona muri sosiyete kuko niba arwaye indwara nk’iyo bakagira ibyo bamubuza kurya, ese jyewe nta kintu namukorera nka mugenzi we twakuranye arushaho kwibona ko tukiri inshuti? Kuko abenshi mu bantu barwaye indwara nka ziriya zidakira hari ukuntu baba barahejwe muri sosiyete bakumva ko ari umunyabibazo.
Igihaza kigira intungamubiri zifasha kurinda umutima indwara zitandukanye kuko nta sukari nyinshi kigira. Nabonye igihaza gisa nk’aho cyambuwe agaciro kandi gikenewe mu muryango nyarwanda. Nanjye nibajije uburyo nacyongerera agaciro bijyanye n’ibyagirira abantu akamaro, kubera ko nanabonaga ko ahanini abantu bibwira ko bateye imbere mu gihugu cyacu wenda ari ho mpereye, ni bo bantu basa nk’aho barya indyo mbi, kandi bibwira ko bari kurya neza, ugasanga nk’umuntu yirirwa arya amafiriti ejo akarwara ikirwara nk’icyo kandi ari we wari ufite ubushobozi.
Igihaza kiba kingana gute mu mugati?
Nkoramo imigati ibiri itandukanye, hari umugati w’ako kanya kuri wa muntu ufite ikibazo cy’umutima na za diyabete, hakaba n’uwaribwa n’uwari we wese. Muri iyo migati igice kinini ni igihaza, umuntu akaba yashyizemo agafarini gakeya kugira ngo gifate kibe umugati.
Icyo bimaze kukugeza ho ni iki? Urifuza kugera he?
Nk’uko nabibabwiye maze igihe gito ntangiye kubikora, icyo maze kubona ni uko bikenewe cyane kandi bishoboka kubikora ariko mu by’ukuri nta nkunga igaragara mfite kugira ngo mbishyire ku isoko mu buryo buhamye, ndacyakeneye ya furu, ndacyakeneye ya mashini yotsa imigati ibintu nk’ibyo, nta bikoresho mfite ni yo mpamvu ntari nabitangira.
Ni uwuhe musaruro ubitezemo igihe uzaba watangiye gukora neza?
Umusaruro ni mwinshi cyane kuko nkurikije uburyo nabibonye igihaza ni kimwe kugikoramo imigati nungukamo amafaranga agera 3000 y’amanyarwanda urumva rero ni amafaranga atari make kandi noneho isoko ni rinini si ukuvuga ngo ni ibintu nzakora ngo ntegereze kujya gushakisha abakiriya. Kuko hari na hoteli yambwiye ngo nintangira kubikora nzajye mbibagemurira. Urumva rero ko ari ibintu bikenewe n’abantu benshi.
Nurangiza kwiga uzakomeza ukore ako kazi ?
Ubusanzwe nsanzwe mfite inzozi zo kwikorera, ntabwo nkeneye ko nindangiza kuzajya niruka nshaka akazi, na mbere y’uko ntangira kwiga muri kaminuza hari aho nacuruzaga bakampemba nakabasha kugira utubazo nikemuriranta tegereje gusaba.
Inama wagira abantu bacyumva ko kwihangira imirimo bigoye ni iyihe?
Inama nagira cyane cyane urubyiruko ni ukutumva ko hari umuntu ushobora kuza kugusubiriza ibibazo wowe ubwawe utatekereje kwikemurira, ni ukuvuga ngo njyewe ubwanjye numva ko ibibazo mfite uruhare runini ari njyewe rwagaturutseho kugira ngo mbikemure kandi nkagira n’ishyaka , kuko iyo werekanye ko hari icyo ushoboye hari n’igihe sosiyete ikubona ikagufasha,
Uyu mukobwa avuga ko ubu imigati ye iri muri za laboratwali zo mu Kigo gishinzwe ubuziranenge, aho yizeye ko nta kibazo azasanga ifite.
Mukagahima avuga ko ubu agiye kuzajya akura muri Indoneziya imbuto z’ibihaza byerera igihe gito kandi byiza, aho ngo azajya akorana na koperative z’abahinzi bo mu Karere ka Muhanga bakabihinga akabibagurira.


c: text/html

text:
KUGERAKURE SIKOGUPFA
.
EPISODE
11
Duheruka: mwirukanke mumufate ati toka satani
dore aguye muricyacyobo ubungubu arapfuye byanga bikunda
.
.
arapfuye byanga bikunda ubwo peter yahise atangira kurira cyane abakozi ba bank baramufata baramukomeza kugirango atiyahura ubwo bahise bashaka abasore babiri bamanuka muri cyacyobo namatoroshi bagezemo basanga poul yacitse ibisebe byinshi cyane basanga umutima urigutera cyane ameze nkaho agite gupfa ubwo
icyabaye bahise bamukura mucyobo bamuzamura hejuru ntago yararimo gushobira kuvuga ubwo bahise bamushyira mumodoka bamujyana kwamuganga ntanokumwoza arimo aranuka cyane kubera icyobo bamukuyemo kdi ntanubwo yararimo kubasha kuvuga habenijambo narimwe ubwo bamugejeje kwamuganga peter nawe ubwenjye tayari bwari bwabuze bamujyanye indera kubafite uburwayibwomumutwe ubwo poul kwamuganga bamwitayeho cyane baramuvura ariko ibitaro bibona ubushobozi bwabo bugarukira ahongaho bamwohereza mibitaro bikuru mugihugu ubwo bamwitayeho cyane abaganga baramuvura ariko basanga afite icyibazo cyamaraso amaraso yendaga kumushiramo kdi abantu bose barabapimaga bagasanga ntanumwe bahuje amaraso abaganga bamwitayeho ujekwamuganga wese bakamuhamagara bagapima amasasoye ariko bagasanga ntanumwe bahuje ubwo ibitaro byohereje amarasoye mugihugu cyohanze kugirango barebe niba hohaba hari umuntu numwe bahuje amaraso ariko biba ibyubusa basanga ntawe nuwo babonye basanze amarasoye yanduye cyane atarimazima basanga bayamushyizemo yahita yandura cyane bikaba byamuviramo noguhita apfa ibitaro icyobyakoze byatangiye kuzengurutsa amarasoye kwisi hose kugirango barebe niba babona amaraso byibura yenda guhura naya poul ariko biba ibyimfabusa basanga ntamuntu numwe ufite amaraso nkaya poul agahinda kishye abaganga bose ati umwana mwiza nkuyu tumureke apfe tumureke koko agende umuyobozi wejo hazaza umuganga wejo hazaza abaganga bakomeje gushishikariza abantu kuza kwipimisha amaraso yabo kugirango barebeko haruwaba ufite amaraso byibura bihura
.
.
ubwo kurundi ruhande peter nawe indera yakize neza bwaburwayi bwomumutwe bwagiye yagaruye ubwenge arimo kwibuka ibyabaye kuri poul agahinda kakongera kakamwica akarira ubwo abakora indera bakomeje kumwihanganisha gusawe icyintu yababazaga nikimwe gusa yarababazaga ati mukuru wanjye arihehe yagiyehe yapfuye indera bakamubwira ati ntago yapfuye ahubwo ari kwamuganga ubwo yarababwiye ati mwandetse nkajya kumurebako noneho nanakomeye ntakibazo nagira abaganga
baramubwira ati ntakibazo mukanya turaguherekeza ugekumureba ubwo peter yahise ababaza ati karori we arihe abaganga baramusubiza ngo ntago karori tumuzi gusa poul turamuzi ubwo bahise bamuherecyeza bamujyana kwamuganga kureba poul bagezeyo basanga poul byanze ntago aracyira ahubwo ubuzima bwe burimo kurushaho kujya ahabi ubwo bahise bapima amarasoya ya peter kugirango barebe niba yaba ahura naya poul ariko basanga amaraso yabo atandukanye abaganga babwiye peter ati ubu mukuru wawe iyabona umuntu bahuje amaraso abayaracyize ariko ubungubu iminsi isigaye ibarirwa kuntoki kugirango yitabe Imana peter agahinda karamwishe atangira kwibaza ati ubungubu ngiye kubura umuvandimwe wanjye twabuze ababyeyi none numuvandimwe narinsigaranye ndamubuze peter atangira kwibaza atiko ubungububa mutesi na teta bagiyehe koko ntanokuza kudusura mubitarongo bamenye uko tumeze mbega ukuntu isi arimbi ubungubu nitwe tugeze ahangaha ubuse amafaranga tuzishyura ibitaro tuzayakurahehe koninzu twaritugiye gutangamo ingwate tubuze icyangombwa cyubutaka
peter agahinda karamwica ati ubukoko ayokwishyura mutesi amadorariye $ 100 ndayakurahe konijyenje Mana yanjye unjye imbere ninyuma umfashe mukuru wanjye ntapfe kuko nanjye ahari…atararangiza abaganga bahita bamuhamagara ati gwino tukubwire araza abaganga baramubwira ati niba usenga ukaba ukunda mukuru wawe musengere Imana kuko irijoro niryanyuma ubundi ugahita umwibagirwa ayomagambo yababaje peter atangira kuvuga ati ubukoko navucyiye iki kucyinabayeho kucyi ntapfanye nababyeyi banjye ubuko nanjye ntakibazo nakimwemba nifitiye ubwo abaganga kuvura barabiretse batangira gusenga ngo Imana yikorere igitangaza
.
.
Tugaruke kurundi ruhande mama mutesi aramuhamagara aramubwira ati mwana wanjye undi ati ndakumva mama mama we ati umaze icyumweru utajya kwishuri mutesi ati mama ntago rwose najyayo mama we aramubwira ati nanjye kuba ntabona peter birambabaza cyane kdi nanjye mfite umubabaro wokuba uriyamwana tutazi ahari mamawe aramubwira ati ihangane na papa wawe biramubabaje ariko ihangane niba ariho uzamubona ariko ihangane urye kuko reba nawe ukuntu usigaye ungana ukuntu umajije kunanuka cyane mutesi aramusubiza ati mama ntago narya ntago nanywa yewe ntanubwo najya kwishuri ntarabona peter avuze ukonguko mama we atangira kurira ubwo anitha yarahongaho arimo guseka ati narababwiye shan abahungu nabana babandi munseka ati ndashaje ati ntago nzabona umugabo nabenze benshi cyane none reba namwe ibibabayeho ubuse nkiyabarinjye bibayeho simba mpangayitse ibyonababwiraga ubu ushatse umwana wumuyobozi umwana wumu pirote wazigera uhangayika ukunguku nahomwebwengo mwarakunze aha muzashya mvome nimushigisha…
.atararangiza kuvuga papa mutesi ahita yinjira abwira mutesi namama we ati mwihangane kdi peter muzamubona niba akiriho icyonzicyo nuko ariho nahibindi mwihangane ubwo anitha we arimo gukubita ubutwenge ntiwarora arisetsa nkimbeba yabyaye umukobwa ubwo kurundi ruhande papa teta arimo kwirebera amakuru kuri computer yibukako umugorewe yamubwiyeko teta yanze kujya kwishuri yanze kurya yanze kunywa kubera umuhungu kubera kubura umuhungu bakundanaga ubwo papa teta yahise ahamagara mama teta aramubwira ati bwirira teta azahangaha tuvugane ambwire neza ukuntu umuhungu yamutwaye ubwenge adashobora kujya kwiga atamubonye ubwo mama teta yahise abwira tetako papa we amushaka teta araza ariko ageze muri salon papa we arimo kumva amakuru kuri Radio anasoma Episode kuri All Love Story
agiye kumva yumva kuri Radio batanze itangazo ati umugira neza wese ushaka gufasha umusore bita poul bavuga karitsie atuyemo ati abashaka kumuha amaraso basabwe kugera kubitaro uyumunsi bakamuha amaraso kuko agezekure iryotangazo teta aryumvise yabanje kubipinga naho mugihe papa we akirimo gusoma udukuru kuri All Love Story nawe abayibonyeho hariho namafoto ya poul nawe agahinda karamwica cyane atangira kuzana amarira kdi arumugabo ubwo Teta yahise yikubita mumodoka ntawe abwiye ahagiye ahurira na mutesi munzira bose ntawurimo kuvugisha undi buriwese mumodoka ye arakaye cyane bahurira kwamuganga bose
.
.
Mutesi na teta bageze kwamuganga ntanumwe urimo kuvugisha undi bageze kwamuganga basanga abantu bose barimo kurira cyane basanga abaganga bose barikurira bahangayitse cyane mutesi ahita abaza ati bimeze gute baramusubiza ati poul agiye gupfa ubwo mutesi yabonye peter arimo kurira aramwegera aramuhoza ariko biba ibyubusa peter aragumya ararira arimo kuvuga ati nabuze mama mbura data nonembuza namukuru wanjye poul. ubwo mutesi nawe yahise atangira kurira ati burya poul yapfuye ubwo teta we abaganga bamubujije kwegera aho poul ari ariko aranga ajyayo ubwo yahise abwira abaganga ati mumbabarire mumpime amaroso turebe ubwo amaraso ya teta barayapimye basanga ajyaguhuranaya poul ariko bidahura neza ubwo bahise babwira abantu atimwihangane kuko ubungubu tubonye amaraso ajyagusankaya poul turaba twifashishije ayongayo kugirango turebeko hariminsi yakiyongeraho kuri poul bakaba bashaka andi yahura naya poul neza ubwo mutese bamuvomyemo amaraso poul ubwo atangira kuzana akaka ariko ntagihe kinini yaribumare cyereka abonye amaraso ahura naye gusa ubwo abashinzwe gushaka
ubutabazi mubihugu byohanze bakomeje kuzenguruka bashaka aho bakura amaraso ahuranaya poul bageze mugihugu cyubwongereza niho babonye umusaza wari utuye uruhande rwibwami mbese atuye ibwami ariko arumuja ibwami wumwamikazi wubwongereza umugabo ukuze cyane warumwe nomubatwaraga indege yumvise ibyuwomwana biramubabaza cyane atanga amaraso basanga neza ahuranaya poul ubwo bahise bahamagara murwanda ati amaraso turayabonye inkuru yashimishije abagangabo murwanda ubwobahise babwira peter ibibaye peter ariruhutsa ati Iyomwijuru ihabwe icyubahiro ubwo ninako teta yumvise aruhutse kdi na mutesi yumva nukonguko nawe araruhutse ubwo amaraso barayazanye bayaha poul nyuma yiminsi 2 days poul yaratangiye gutora mitende
atangiye gucyira neza ubwo poul yabwiye abaganga ati ndabashimiye abwira mutesi ati warakoze cyane kunyitaho ageze kuri peter aramuhobera ararira ati warakoze muvandi undi ati bro ndishimye ubwo yageze kuri Teta aramuhobera teta ahita arira na poul ararira abaraho bose ati ababana barakundana
poul munarira mensi abwira teta ati…….
..( All Love story ) ati nuko bigenze nahagaruka…
.
.
poul Arakize buryakoko ntago kugerakure ariko gupfa karori we se byamugendecyeye gute

robotstxt: allowed

filter: keep


text:
Umukobwa w’imyaka 17 yamavuko witwa Sitora mu gihugu cya Tadjikstan wavuye mu idini ya Islamu akajya mu bakiristu arahohoterwa bikomeye numuryango we
Umukobwa w’imyaka 17 yamavuko witwa Sitora mu gihugu cya Tadjikstan wavuye mu idini ya Islamu akajya mu bakiristu arahohoterwa bikomeye numuryango we
Tadjikistan ni igihugu gikennye cyane cyo kumugabane wa Aziya yo hagati umuco wabo ufitanye isano n’uwo mu gihugu cya Afghanistan na Iran, barwanya cyane ubukristo muri ibi bihugu hanavugwa cyane cyane intagondwa zihohotera abakristu.
Nkuko tubikesha byinshi mu bitangazamakuru hirya no hino ku isi, Gusenga cyangwa guterana ku mugaragaro kw’abakristu ntabwo byemerewe muri ibi bihugu,akenshi ugasanga ari ukugira ngo babuze ubukiristu gukwirakwizwa.
Amatorero menshi akorera muri ibi bihugu ntabwo aba yemewe mu buryo bw’amategeko ndetse n’ayo bamenye barayahohotera.
Ni muri urwo rwego Sitora umukobwa w’imyaka 17 y’amavuko yavuye mu idini rya Islam hanyuma aba umukristo.
Mu kwezi kwa Mata yahuye na Yesu. Nyuma y’amezi 2 yaje kubatizwa ariko afite musaza we w’umuislam utamworoheye na gato ahora amuhohotera amubabaza ku mubiri.
Ku Itariki 25 Kanama Sitora ari iwabo mu rugo. Musaza we yaraje noneho yari yaje yafashe ibiyobyabwenge (Marijuana) Maze atangira kumubwira ngo yisobanure kukijyanye n’imyemerereye.
Yabaye nkushatse kwirengagiza iki ibazo ariko kuko musaza we yamuhanze amaso n’umujinya mwinshi kandi ashaka ko amusubiza.
Sitora yahise ashirika ubwoba maze ahamya ukwizera kwe. Yahise avuga ko Yizera Yesu kandi ko ari uwa Yesu kandi ko yifuza kubaho mu buzima burimo Yesu.
Akimara kuvuga ibyo musaza we yahise afata umwase atangira kumukubita cyane nta mpuhwe nanke afite.
Yamusize umubiri wose wiretsemo amaraso,izuru yariciye,mumaso huzuye amaraso. Nyuma yo kumukomeretsa gutyo yasize yihanangirije abo mu muryango wabo ko nta muntu n’umwe wemerewe kumutwara kwa muganga ngo akomeze yumve ubwo bubabare nkuko ubumwe.com bwasize ino nkuru mu kinyarwanda bakomeje babivuga.
“ibyo bizababeraho kugira ngo mube abahamya..Nuko mumaramaze mu mitima yanyu, yuko mutazashaka ibyo mwireguza icyo gihe kitaragera,.kuko nzabaha ururimi n’ubwenge, ibyo abanzi banyu bose batazabasha kuvuguruza cyangwa gutsinda..Ariko muzagambanirwa n’ababyeyi banyu, ndetse n’abavandimwe na bene wanyu n’incuti zanyu, bazicisha bamwe muri mwe.Muzangwa na bose babahora izina ryanjye,.ariko ntimuzapfuka agasatsi na kamwe ku mitwe yanyu.”(Luka 21:13-18)
Christian N.
Ibitekerezo
REKA UBUHANUZI BUSOHORE YESU AGARUKE KUKO IBYAVUZWE NA BIBILIA BYOSE BIGOMBA GUSOHORA YUSA AKABO KUGARUKA. Kanda hano umusubize
Beteye agahinda pe? gu yihanga kuza nokurupfu kugeza ubwo yesu azatabara Kanda hano umusubize
Bibiliy Ikomeje Kuduhumuriza Kuko Ivugango Ntimuzatinyek Umpamyamuba Ntukukoumwuk aweraAzabibwi RaIbyomwisoba Nura. Kanda hano umusubize
Beteye agahinda pe? gu yihanga kuza nokurupfu kugeza ubwo yesu azatabara Kanda hano umusubize
NONESE KOMWATUBWIYE KO ARI UMUKOBWA MUKAMWEREKANA AFITE UMWANA BIVUZE IKI Kanda hano umusubize
Nonese Christian nubwo ntashyigikiye ko uwo mwana ahohoterwa bitewe n'imyemerere yahisemo ;buriya waba uzi ukuntu abahisemo kuba abayisilamu mu gihugu cyitwa BIRMAN muri Aziya bahohoterwa no kubambura ubuzima birimo? Ibyose ko mutabivuga? Kanda hano umusubize
Nta na hamwe kw'isi uzabona abakristu bahohotera aba islam ariko hari ibihugu byinshi by'aba islam batihanganira kuba umukristu. Muri Birmanie no muri Thailande ni aba Bouddhiste bahohotera aba islam. Kanda hano umusubize
Nuko Abantubenshi Bahohoterwa Naba isiramu Kanda hano umusubize
Amen amen! Tugeze mu bihe bikomeye, aho uri muri uhagume kandi ugumane intwaro yo gusenga,ugume usaba imbaraga zo guhagarara udatsinzwe,kuberako hari benshi bazayamanika kubera ibigeragezo . Kanda hano umusubize
Iriyanzira niya yesu yanyuzemo umuntu uramutse atarwanyijwe mubyo yizera´yabari muyindi nzira ahubwo tumusengere akomere , Kanda hano umusubize
Iriyanzira niya yesu yanyuzemo umuntu uramutse atarwanyijwe mubyo yizera´yabari muyindi nzira ahubwo tumusengere akomere , Kanda hano umusubize
Birababaje kuba umuntu azira kwizekwe. ariko nanone biranejeje kuba harabantu bemera kuzira izina rya yesu.kakobo 1:12 Kanda hano umusubize
Ikiranga abantu b'imana nyabo,nuko badakora VIOLENCE cyangwa ngo bajye mu ntambara z'iyi si.Ariko usanga ABASLAMU ku isi hose barangwa no KURWANA.Reba ukuntu barimo kwirwanira hagati yabo muli Syria,Yemen,Misiri,Somalia,etc...Cyokora n'Abakristu nabo bararwana,kuko Amerika igizwe ahanini n'Abakristu.Nabo reba ibyo bakora muli Irak na Afghanistan.Hali Abakristu bake batajya bivanga mu ntambara z'isi.Abo ni Abahamya ba Yehova.Nkuko YESU yasize abivuze,abakristu nyabo barangwa n'URUKUNDO (Yohana 13:35).Ndetse YESU yasabye abakristu nyakuri GUKUNDA ABANZI babo (Matayo 5:44). Abantu bakora ibintu bibi,imana izabica ku munsi w'imperuka (Zaburi 37:9). Kanda hano umusubize
Banyarwanda Banyarwandakazi mumfashe dushime Imana dufite igihugu cyiza cyane.buli wese yemerewe g usengera aho ashaka nta muntu ufite uburenganzira bwo gukubita undi niyo yabikora yabihanirwa cyane,twebwe rero ntacyo tuzireguza imbere y'Imana tugomba kwihana tugakizwa tugakorera Imana. Kanda hano umusubize


text:
ISOMO RYA MBERE
Igitabo cy’Intangiriro (Intg 15, 1-12.17-18a)
Muri iyo minsi, 1Uhoraho abwirira Abramu mu nzozi ati «Abramu, ntutinye ndi ingabo igukingiye ; ibihembo byawe bizaba byinshi cyane. 2Abramu aramusubiza ati «Nyagasani Mana, wampa iki ? Jyewe ngiye gupfa nta kana, kandi uzanzungura ni Eliyezeri w’i Damasi. » 3Ati « Dore nta rubyaro wampaye, none ngiye kuzungurwa n’umwe mu bagaragu banjye. » 4Uhoraho ni ko kumubwira ati « Nta bwo ari we uzakuzungura, ahubwo uzazungurwa n’uzaturuka mu maraso yawe. » 5Nuko Uhoraho amujyana hanze, aramubwira ati «Ubura amaso urebe hejuru, maze ubare inyenyeri niba ushobora kuzibara.» Nuko aramubwira ati «Dore ni kuriya urubyaro rwawe ruzangana.» 6Abramu yemera Uhoraho, bituma amubonamo ubutungane.
7Aramubwira ati “Ndi Uhoraho wagukuye muri Uri y’Abakalideya, kugira ngo nzakugabire iki gihugu.” 8Abramu aramusubiza ati « Nyagasani Mana, nzabwirwa n’iki ko nzagitunga? » 9Uhoraho ati « Jya kunshakira inyana y’imyaka itatu, uzane n’ihene y’imyaka itatu, isekurume y’intama y’imyaka itatu hamwe n’intungura n’inuma. » 10Abramu amuzanira ayo matungo yose, ayasaturamo kabiri, igisate kimwe akirambika imbere y’ikindi, ariko inyoni ntiyazibaga atyo. 11Inkongoro ziza kurya izo ntumbi, Abramu arazirukana. 12lzuba rigiye kurenga Abramu afatwa n’ibitotsi, arasinzira araheranwa. Ubwoba bumutaha ari bwinshi, abutewe n’umwijima w’icuraburindi. 17Igihe izuba rimaze kurenga, n’umwijima umaze gukwira hose, ifumba icumbeka n’ikibatsi cy’umuriro binyura hagati ya za nyamaswa zaciwemo kabiri. 18Uwo munsi Uhoraho agirana amasezerano na Abramu muri aya magambo ati « Iki gihugu ngihaye urubyaro rwawe. »
ZABURI (Zab 105 (104),1-2, 3-4, 6-7, 8-9)
Inyik/ Uhoraho ahora yibuka Isezerano rye !
Nimushimire Uhoraho, mwambaze izina rye,
nimurate ibigwi bye mu yandi mahanga ;
nimumuririmbire, mumucurangire,
nimuzirikane ibitangaza yakoze.
Nimwishimire izina rye ritagatifu,
muhimbarwe mwebwe abashakashaka Uhoraho!
Nimugarukire Uhoraho Nyir’ububasha,
mushakashake uruhanga rwe ubudahwema.
Mwebwe nkomoko ya Abrahamu umugaragu we,
bahungu ba Yakobo, abatoni be !
Ni we Uhoraho Imana yacu,
umugenga w’isi yose.
Ahora yibuka ibyo yasezeranye bidasubirwaho,
ijambo yarahiriye amasekuruza igihumbi,
rya sezerano yagiranye na Abrahamu
akarisubiriramo Izaki mu ndahiro.
IBANGONDIRIMBO RIBANZIRIZA IVANJILI (Zab 1, 2-3)
Alleluya Alleluya.
Uhoraho, hahirwa umuntu uhimbazwa n’amategeko yawe,
yera imbuto uko igihe kigeze.
Alleluya.
IVANJILI
+ Matayo (Mt 7, 15-20)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 15«Muritondere abahanurabinyoma babasanga, inyuma basa n’intama, naho imbere ari ibirura by’ibihubuzi. 16Muzabamenyera ku mbuto bera. Hari usoroma imizabibu ku mahwa ? Cyangwa se imitini ku mikeri ? 17Burya igiti cyose cyiza cyera imbuto nziza, naho igiti kibi kikera imbuto mbi. 18Igiti cyiza ntigishobora kwera imbuto mbi, n’igiti kibi ntigishobora kwera imbuto nziza. 19Igiti cyose kitera imbuto nziza baragitema, bakakijugunya mu muriro. 20Nuko rero, muzabamenyera ku mbuto bera.»


text:
Amateka y’ umuraperikazi The Pink wahinduriwe ubuzima na Yesu Kristo , akiyemeza kumwamamaza akoresheje Gospel Hip hop .
Yanditswe na Imanishimwe Dieudonne August 24, 2017
Umuraperikazi wamenyekanye cyane ku mazina y’ ubuhanzi nka The Pink n’ umukristo mu Itorera rya Evangelical Restoration Church I Masoro , yakuze akunda kuririmba bigeza igihe abishira mu bikorwa yaje […]
Umuraperikazi wamenyekanye cyane ku mazina y’ ubuhanzi nka The Pink n’ umukristo mu Itorera rya Evangelical Restoration Church I Masoro , yakuze akunda kuririmba bigeza igihe abishira mu bikorwa yaje kuwinjira mo neza ahagana mu mwaka wa 2005 aririmba indirimbo zidahimbaza Imana , aza gukizwa yinjira muri Muzika ihimbaza Imana akoreshe impano ye yo kuririmba Hip hop .
ubu kugeza ubu we yemeza ko Gospel Hip Hop yamuhinduriye ubuzima kuko atagikora umuziki nk’ uwinezeza…ubu asigaye ar ‘umusirikarewa Yesu… akaba avugako umurimo yiyemeje awerekejeho amaboko n’umutima .
Ubu aharanira kubaho ubuzima Imana yishimira kuko we yasobanukiwe ko buri gikorwa akoze hari undi cyabera urugero rwiza cg rubi, Ubu mbayeho mu buzima bwitwararitse kuko ntakiri utakiri uwe ngo yigenge
Urugendo rw’ umuraperikazi The Pink ubwo yatangira Muzika
UWINEZA Clarisse uzwi nka The Pink Avukiye i Gikondo,amashuri abanza nyiga ku kinunga,ecole congolaise na Apade.Secondaire niga notre dame de cîteaux (tronc commun)Superieur niga Ecole de sciences de byimana arangiriza Ape /Rugunga….aho yigaga mw’ Ishami rya Bio chimie….aza kubona bourse yo kwiga muri Kaminuza ya kist mu bijyanye na food science and technologie.
UWINEZA Clarisse uzwi nka The Pink,yatangiye umuziki muri za 2005_2007 aho yajyaga akora freestyle ku ma stages atandukanye yabaga ariho KGB na Miss JoJo. Nyuma yaje kwinjira muri studio abasha gukora indirimbo nka “Jye na Mic” ,”Ndarwana n’Ubuzima”, “bravo”,”feel the beat”,n’izindi yanagaragaye mundirimbo zamenyekanye nka G.O.L ya Ciney ft Paccy,Knowless &Pink ndetse na Hip Hop remix ya Young Grace
Uko The Pink yaje yaje kwinjira muri Muzika ya Gospel
Mu mwaka wa 2010 umuraperikazi The Pink nibwo yakijijwe yakira kristo ku mwami n’ umukiza w’ ubuzima bwe , ahagarika umuziki kuko nta inspiration ya gospel yari yakiyumvisemo…. atangira gusenga ngo agirane ubusabane n’Imana kuko yifuza kuzatanga iki murimo .
Mu mwaka wa 2015 nibwo yinjiye mu kuririmba indirimbo zihimbaza Imana] za Gospel ] atangirira ku ndirimbo yise “Nongeye gutakamba”yafatanije na Producer Pachento. Hashize igihe gito agaragara muri Cypher yakozwe na Mugabe Bright Patrick(watangije Gospel Hip hop) ,bituma nyuma yaho banakorana (The Pink ft Bright Patrick&Rachel Queen) “Impinduka”.
The Pink akaba yagiye akora n’izindi ze bwite nka “Shima Imana ko ari Imana” ft Favor Genevieve ndetse n’iyitwa “Rubasha”.Yagiye yiyambazwa nko mundirimbo “Ndohora” by Peniel ndetse aza kwinjira mu Itsinda ryikora Hip Hop ya Gospel mu Rwanda ryitwa The Chrap bakorana indirimbo bise “NYIBUTSA” iyi ikaba yari iri muzabaye nominated muri groove awards 2016 nk’indirimbo ya hip hop ikunzwe.
Muri uyu mwaka wa 2017, The Pink akaba yarakoranye indirimbo n’ umuhanzikazi Gaby bise “IKIGANZA CY’UWITEKA” aho hari mu mpera z’ukwezi kwa Kane .
Umuraperikazi The Pink maze gukora indirimbo 6 arizo Nongeye gutakamba ft Pachento pro,Rubasha,impinduka ft Bright Patick &Queen Rachel,Shima Imana ko ari Imana ft Favour Genevieve,Ikiganza cy’Uwiteka ft Gabby Kamanzi,Hold On ft Eddie Mico
KANDA HANO WUMVE INDIRIMBO YA THE PINK YISE ” IKIGANZA CY’ UWITEKA “
IBYIRINGIRO.RW


text:
Miss Uwase Hirwa Honoline uzwi nka Igisabo kugeza ubu aracyari mu gihugu cya Phillipine aho yagiye kwitabira irushanwa rya Miss Earth.Uyu mukobwa we na bagenzi bahatanye bageze mu byiciro byo kubazwa ibibazo maze asubiza neza bishimisha akanama nkemurampaka.
Miss Uwase Hirwa Honoline uzwi nka Igisabo kugeza ubu aracyari mu gihugu cya Phillipine aho yagiye kwitabira irushanwa rya Miss Earth.Uyu mukobwa we na bagenzi bahatanye bageze mu byiciro byo kubazwa ibibazo maze asubiza neza bishimisha akanama nkemurampaka.
Uyu Gisabo ubwo yabazwaga uko ahuza umwuga w’itangazamakuru ndetse no kwita ku bidukikije maze asubiza ko ari ibintu bitamugoye kuko asanzwe ari ambasaderi wabyo binyuze mu bigo bitandukanye birengera ikirere.
Aha niho yanahereye avuga ko ubwo azagaruka mu Rwanda azatangira gukora kuri Televiziyo maze akibanda ku biganiro bishinzwe kurengera ibidukikije bityo bikazatuma isi irushaho kugira umwuka mwiza abantu bahumeka.
Kugeza ubu kandi akanama nkemurampaka katangiye gushaka umukobwa uhiga abandi mu kwifotoza neza,aho hhazakurikizwa ifoto y’uba yakunzwe cyane ku mbuga nkoranyambaga ikanasangizwa kenshi kurusha izindi(share).
Miss Uwase Honorine yahagurutse mu Rwanda kuwa Gatandatu tariki ya 7 Ukwakira 2017, mu gihe kigera ku kwezi amaze muri yigiyeyo byinshi byerekeye ‘kubungabunga ikirere no kwita ku bidukikije’.
Tubibutse ko iri rushanwa rifite intego y’ubukangurambaga mu guhangana n’imihindagurikire y’ikirere ihangayikishije ibihugu byinshi ku Isi.
Rizarangira Taliki 4 Ugushyingo 2017 hamenyekanye umukobwa uhiga abandi akaba ariwe uzambikwa ikamba.
Ibitekerezo
urakoze kumukosora mais dix ans en prison Kanda hano umusubize
Igarukire rata Gisambo abazungu burya ntibakunda innyo, uzabicunge neza nta appetite y'innyo bagira niyo mpamvu wabaye uwanyuma, ariko abirabura nibo bazemera garuka ujye uzikaraga hano rata bakwishyure Kanda hano umusubize
Ikinyabupfura kirakenewe muri comments zawe plz Kanda hano umusubize
Uyu mwana yibitseho ibisusu kbs. Kanda hano umusubize
Ariko uyu munyamakuru uhora akora ikosa ryo kwandika ngo Honoline kdi ari Honorine, burigihe yakwikosoye koko! Kanda hano umusubize
urakoze kumukosora Kanda hano umusubize
biterwa naho wize ucyangombwa injury irasobanutse kd ibyingenzi wabyumvise Kanda hano umusubize


text:
146 bahawe impamyabumenyi mpuzamahanga mu ikoranabuhanga
Abantu 146 barimo abashinzwe kubungabunga umutekano bahawe impamyabumenyi mpuzamahanga mu ikoranabuhanga zatanzwe n’ikigo mpuzamahanga cyitwa ICDL (International Computer Driving Licence).
Tariki ya 24 Werurwe 2017 nibwo bahawe izo mpamyabumenyi, ubwo bari bari ku cyicaro gikuru cya Polisi y’igihugu ku Kacyiru.
Abo bantu barimo 69 bo muri Polisi y’igihugu, 55 bo ngabo z’igihugu (RDF), icyenda bo mu rwego rw’igihugu rushinzwe amagereza (RCS), umunani bo mu kigo gishinzwe guhugura abakozi na batandatu bo muri Minisiteri y’urubyiruko n’ikoranabuhanga (MYICT).
Bose bamaze amezi icyenda bahugurwa mu ikoranabuhanga mu buryo mpuzamahanga.
Muri uwo muhango, Minisitiri w’urubyiruko n’ikoranabuhanga, Nsengimana Jean Philbert yavuze ko ikoranabuhanga rimaze kuba ifatizo ry’ibintu byose ku buryo ntacyo wakora ngo gitange umusaruro ufatika utarikoresheje.
Ahamagarira abapolisi n’abasirikare babonye bahawe izo mpamyabumenyi kuzakoresha neza ibyo bize kandi bikabyara umusaruro bitezweho.
Agira ati “Dutangije igikorwa kizagera ku banyarwanda bose, mwahereye ku ruhembe rwo kwibohora ubu turi ku ruhembe rwo kwibohora ubukene n’ubujiji.”
Akomeza avuga ko ayo mahugurwa bahawe atandukanye n’andi mahugurwa ajya atangwa kuko ikizamini kidatangwa n’abahuguye.
Icyo kizamini gikorwa ku buryo bumwe ku isi yose, bityo ababashije gutsinda bakaba badashidikanywaho ku ireme ry’ubumenyi bahawe.
Ati “Ikizamini mwakoze ni cyo Abayapani bakoze, muri Bwongereza, Singapour n’ahandi. Ntabwo tuzongera kwemera ko abantu bajyana igipapuro bagisabiraho akazi nta reme. Muri muri bake bafite ubushobozi budashidikanywaho, muzabibyaze umusaruro.”
Abasoje ayo mahugurwa bavuga ko ubumenyi bahawe muri ayo mahugurwa buzatuma bihutisha serivisi batangaga; Stg Uwitonze Chantal abisobanura.
Agira ati “Hari byinshi twakoraga ukajya ufata akantu kamwe ugenda ugashyira mu mashini nyamara ubu twabonye uko ushobora kubikora mu gihe gito cyane n’ibindi bijyanye na mudasobwa, twungukiyemo byinshi.”
Umukuru wa Polisi wungirije ushinzwe ibikorwa, Dan Munyuza yasabye yahamagariye ababonye izo mpamyabumenyi kuba umusemburo wo gukora akazi kanoze kandi kihuse.
Biteganyijwe ko mu myaka itatu abakozi ba Leta ibihumbi 85 bagomba kuba babonye aya mahugurwa.
Ni amahugurwa agamije guha buri mukozi ubumenyi bw’ibanze bwo gukoresha mudasobwa mu ikoranabuhanga bakaribyaza umusaruro mu kazi kabo ka buri munsi.
Ibitekerezo ( 2 )
nibyiza twishimiye ayo mahugurwa azadufasha gutera imbere.
Mbere na mbere ndashima kubwa makuru meza mutugezaho gusa byaba akarusho Hari aho mwongeye imbaraga cyane nko mubumenyi bwisi cyane kumakuru aba ataravuzweho cyane, amateka yibintu cg abantu bya kera .murakoze


text:
Karoli Boromewo, wavutse mu 1538 akitaba Imana mu1584, yabaye Arikisikopi wa Milano mu Butaliyani, aba kandi urugero rw’Umwepisikopi wifuzwaga na Konsili ya Trente yatumijwe na Papa Pawulo III mu 1542 ikaza gutangira ku wa 13.12.1545. Yavuguruye Kiliziya nyobozi (le clergé) akoresheje Sinodi, ashinga n’amaseminari. Yaharaniye gushimangira imibereho iboneye ( vertus chrétiennes) ibereye Kristu muri rubanda akoresheje ingendo za gishumba kandi atanga urugero mu kubaho mu buzima nyabwo bukwiye uwa Kristu.
Inyigisho ya Mutagatifu Karoli Boromewo yatanze muri Sinodi yakoresheje mu mpera z’ubutumwa bwe
Turi abanyantege nke twese, ndabyemera, ariko Nyagasani yaduhaye ibyadufasha kugira ngo tubashe kubona ubutabazi igihe tubishatse. Dufate urugero nk’umupadiri wakwifuza kubaho mu buzima buzira icyasha kandi azi neza ko ari na wo muhamagaro we, ariko udafata umugambi wo gukoresha intwaro za ngombwa : gusiba, gusenga, guhunga imishyikirano idafututse no kumenyerana gukabije n’abantu (familiarités nuisibles).
Undi mupadiri we igihe agiye gusenga cyangwa agiye gutura Igitambo cy’Ukarisitiya, yijujutira impamvu ibitekerezo byinshi bibyigana mu mutima we kandi bimurangaza, bikamutesha kurangamira Imana. Mbere yo kujya gusenga cyangwa agiye gutura Igitambocy’Ukarisitiya, aba yiteguye ate ? Ni ubuhe buryo akoresha ngo arwanye ibimurangaza ?
Urashaka se ko nkwigisha uburyo watera imbere mu mico myiza kandi, niba usanzwe uhugukira isengesho, ukuntu warushaho, maze amasengesho n’ibisizo byawe bikarushaho kunyura imana ? Nyumva neza. Niba agashashi gato k’urukundo rw’Imana karacanye mu mutima wawe, wihita ukerekana ako kanya, wigatega umuyaga; gafungirane mu ˝itanura˝aho kadashobora kugabanya ubushyuhe bwako. Ibyo bishatse kuvuga ko ugomba guhunga, uko bishobotse kose ibirangaza, wirinde n’ibiganiro bitagira shinge, bityo uzabashe guturiza mu Mana.
Ese ufite ubutumwa bwo gusobanura Ijambo ry’Imana (=kubwiriza) no kwigisha ? Iga kandi wifashishe ikintu cyose cyagufasha kurangiza uwo murimo. Ihatire mbere na mbere kwigisha ukoresheje urugero rw’ubuzima bwawe n’imyitwarire yawe. Haranira ko igihe bakubona uvuga cyangwa ukora iki n’iki, batakuryanira inzara.
Ese ushinzwe gukenura ubushyo bwa Nyagasani? Ntibizakubere urwitwazo rwo kwiyibagirwa ubwawe kugira ngo witangire abandi bigeza aho wowe wiyibagirwa ! Ujye wibuka abo ubereye umuyobozi nawe utiyibagiwe. [Mutagatifu Agusitini wa Iponne ni we wavugaga ngo urwuri ndagiraho abakristu ni rwo nanjye ndishirizaho].
Mwumve neza, bavandimwe, ko nta kindi cya ngombwa, ku bayobozi ba Kiliziya, atari isengesho rigomba kubanziriza ibikorwa byacu kandi rikabiherekeza. Niba utanga Amasakaramentu, muvandimwe, jya utekereza ku cyo ukora ; niba utura Igitambo cy’Ukarisitiya, jya utekereza uwo ugitura ; niba uri mu isengesho, jya utekereza uwo ubwira no ku byo uvuga; niba uyoboye umuryango w’Imana, jya utekereza ku maraso y’igiciro [Yezu Kristu umwami wacu ] yabameneye, bityo byose ubikorane urukundo. Ni muri ubwo buryo tuzatsinda bitworoheye ingorane zitagira ingano duhura nazo buri munsi, muri ubu butumwa dufite. Bityo tuzashobore kwakira Kristu no kumushyikiriza abandi.
Byavuye mu gitabo « La liturgie des Heures, tome 4, pp. 1120-1122 ».
Byahinduwe mu Kinyarwanda na
Padiri Valens NSABAMUNGU
PARUWASI NYAGAHANGA


text:
Israel Mbonyicyambu bakunze kwita Israel Mbonyi uririmba indirimbo zihimbaza Imana (Gospel) yatangiye kubakira abatishoboye bo mu Murenge wa Ndera mu Karere ka Gasabo afatanyije n’umuryango yashinze witwa Israel Mbonyi Foundation.
Iki gikorwa cyabaye ku wa Gatandatu tariki ya 6 Mutarama uyu mwaka aho uyu muhanzi akora ibi bikorwa mu mafaranga yakuye mu gitaramo aherutse gukora tariki ya 10 Ukuboza 2017.
Mu gitaramo cyo kumurika alubumu “Intashyo” cyabereye muri Champ Kigali, nibwo abantu basabiye ubufasha umuryango wa Mucyo Eustache utishoboye utuye i Ndera, maze Mbonyi yemera kuwufasha.
Uyu muryango wa Mucyo niwo wahereweho aho yantangiye kubakirwa inzu izamufasha kubamo n’umuryango we.
Mbonyi yagize ati “Iki gikorwa ni kimwe muri gahunda n’ubundi z’umushinga nise ‘Intashyo’. Mu gukora iriya album nitiriye uyu mushinga natekereje cyane ku bakene, abababaye nanjye numva koko ngomba kubaha intashyo”.
Mbonyi avuga ko agomba kubaha ubutumwa bw’ihumure abatambaye akabashakira imyambaro.
Akomeza avuga ko iyi nzu bubakira Mucyo izatwara miliyoni eshanu z’amafaranga y’u Rwanda.
Yagize ati “Impamvu twahisemo Mucyo ni uko ari we wari ubabaye cyane, twagiye mu Murenge wa Ndera dushakisha umuntu ubabaye twafasha batubwira ko ari we wari ukomerewe cyane kuko inzu yari igiye kumugwaho.”
Mbonyi yatangaje ko iyi nzu izuzura bitarenze ukwezi nyuma ya Mucyo bazakomeza ibikorwa byabo byo gufasha abatishoboye.
Israel Mbonyi yamenyekanye mu ndirimbo zinyuranye zo kuramya no guhimbaza Imana (Gospel) nka: Ndanyuzwe , Number One, Ku musaraba, Ku migezi n’izindi.


text:
Iyo umugore atwite usanga ahindura imyenda yajyaga yambara ndetse hakaba n’abagorwa no kubona imyenda bajyana mu kazi no mu nama ziyubashye ngo babe bagaragara neza nk’ibisanzwe.
Iyi kanzu wayambara mu gihe utwite ugasa neza kandi utiyiciye umubiri kuko iyi kanzu iba ikweduka ku buryo itaguhambira ngo ikubuze kwisanzura mu gihe utwite.
Uyu mwenda kandi ni mwiza cyane ku bagore batwite muri iyi minsi haba hakonje kuko utagusaba gushyiraho agakote kandi ukaba ikoze mu ruhu rudapfa kwinjirwamo n’imbeho.
Ikanzu yo mu kazi ku mugore utwite
Iyo umugore atwite usanga ahindura imyenda yajyaga yambara ndetse hakaba n’abagorwa no kubona imyenda bajyana mu kazi no mu nama ziyubashye ngo babe bagaragara neza nk’ibisanzwe.
Labels: kwambara


text:
UBUTUNZI BWO MU IJAMBO RY’IMANA | EZEKIYELI 46-48
Imigisha Abisirayeli bari kuzabona bagarutse iwabo
Ibyo Ezekiyeli yeretswe ku birebana n’urusengero byatumye Abisirayeli bari mu bunyage bagira ibyishimo kandi bisohoza ubuhanuzi buvuga ko bari gusubira mu gihugu cyabo. Gusenga Yehova ni byo Abisirayeli bagombaga gushyira mu mwanya wa mbere.
Iryo yerekwa ryabijeje ko bari kugira umutekano na gahunda kandi bagakorana mu bumwe
Igihugu kirumbuka
Buri muryango wari kubona umugabane
Mbere y’uko abantu bahabwa umugabane, babanzaga kugena “umugabane” wa Yehova
Nagaragaza nte ko gahunda yo gusenga Yehova ari yo nshyira mu mwanya wa mbere? (w06 15/4 27-28 par. 13-14)


text:
ISOMO RYA MBERE
Mwene Siraki (Sir 17, 1-15)
1Uhoraho yabumbye muntu mu gitaka, kandi ni cyo azamusubizamo. 2Yageneye abantu iminsi n’igihe byo kubaho, kandi abaha ububasha ku biri ku isi byose. 3Yabahaye imbaraga nk’ize, abarema mu ishusho rye. 4Ibinyarnubiri byose yabitegetse kubatinya, kugira ngo bagenge inyoni n’ibisimba byo mu ishyamba. 6Yabahaye ururimi, amaso n’amatwi, ndetse n’umutima wo gutekereza. 7Yabasenderejemo ubumenyi n’ubwenge, abasobanurira ikibi n’icyiza. 8Yashyize urumuri rwe mu mitima yabo, kugira ngo abereke agaciro k’ibiremwa bye, 10bityo bahimbaze izina rye ritagatifu, kandi bamamaze ibikorwa bye by’agatangaza. 11Yabahaye kandi ubumenyi, abagabira n’itegeko ribeshaho. 12Yagiranye na bo isezerano rihoraho, abahishurira amabwiriza ye. 13Amaso yabo yabonye ububengerane bw’ikuzo rye, amatwi yabo yumva ijwi rye ritagereranywa. 14Yarababwiye ati «Mujye mwirinda ubuhemu ubwo ari bwo bwose», kandi buri muntu amuha amategeko yerekeye mugenzi we.15Inzira zabo zihora imbere ye, ntizlgera zihisha amaso ye.
ZABURI (Zab 103 (102),13-14,15-16, 17-18a)
Inyik/ Impuhwe z’Uhoraho zikomerezwa abamutinya.
Uko umubyeyi agirira ibambe abana be,
Ni ko Uhoraho agirira ibambe abamutinya;
koko azi neza icyo twabumbwemo,
Akibuka ko turi umukungugu.
Iminsi y’umuntu ni nk’ibyatsi,
akabumbuka nk’ururabo rwo mu murima;
umuyaga wamuhuhaho akazimira,
akazimira adasize akarari.
Naho impuhwe z’Uhoraho zikomerezwa abamutinya,
kuva iteka kuzageza iteka ryose,
n’ubutabera bwe bugahora ku bana,
no ku buzukuru b’abakomeza Isezerano rye.
IBANGONDIRIMBO RIBANZIRIZA IVANJILI (Mt11,25)
Alleluya Alleluya
Uragasingizwa Dawe, Mutegetsi w’ijuru n’isi,
wowe wahishuriye abaciye bugufi amabanga ry’Ingoma y’ijuru.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 10,l3-16)
Muri icyo gihe, 13Yezu bamuzanira abana bato ngo abakoreho, maze abigishwa barabakabukira. 14Yezu abibonye ararakara, maze arababwira ati «Nimureke abana bansange, mwibabuza kuko Ingoma y’Imana ari iy’abameze nka bo. 15Ndababwira ukuri: umuntu wese utazakira Ingoma y’lmana nk’umwana, ntazayinjiramo bibaho.» 16Nuko arabahobera, abasabira umugisha abashyizeho ibiganza.


text:
Iryo tsinda rikaba ryashyiraga mu bikorwa intego ryihaye guhera muri 2014, yo kuvana ijambo ry’imana mu kanwa gusa, ahubwo rigashingira mu bikorwa, bagendeye ku ijambo riri muri Bibiliya mu gitabo cya Yakobo, aho agira ati “Ukwemera kutagira ibikorwa kuba kwarapfuye”.
Ni muri urwo rwego bafashe umwanzuro wo gufasha abaturage, umurenge wa Kimironko ugahitamo abaturage bakeneye ubwo bufasha, bashyikirijwe mu mpera z’icyumweru gishize.
Ndekezi Faustin, umwe mu bafashijwe, yavuze ko yajyaga ahura n’ikibazo cyo kubona mafaranga yo kwigurira mituweli we n’umubyeyi we, ariko ubwo abonye abagiraneza bamwishyurira na we azasigara ashaka ayo kwishyurira nyina we ugeze mu za bukuru, avuga ko afite imyaka 104.
Umuyobozi ushinzwe imibereho myiza y’abaturage mu Murenge wa Kimironko, Umwaniwabo Laetitita yashimye ubwo bufasha ahamagarira n’abikorera, barimo amadini n’amatorero, imiryango idashamikiye kuri leta n’abantu ku giti cyabo gutera ikirenge mu cy’iryo tsinda, nab o bagoboka abaturage badafite amikoro yo kwiyishyurira mituweli.
Yagize ati “Mu Murenge wa Kimironko hari abantu benshi batishoboye bagiye baturuka mu cyaro, baza bagashakana n’abandi badafite amikoro ahagije, bakabyarana abana batateganyije , usanga babera umuzigo leta, bakeneye ubwo bufasha.”
Umwaniwabo yavuze ko bazakomeza ubuvugizi bwo gushakira ubushobozi iyo miryango hirya no hino haba mu gufashwa kubona mituweli ndetse n’ibindi by’ibanze bakeneye.
Mu rwego rwo gukomeza ubukanguramba, Umurenge wa Kimironko wafashe umwanzuro wo guha mituweli abakene bari mu cyiciro cya kabiri, ubusanzwe kitishyurirwa na Leta u rwego rwo gushishikariza abandi bafite umutima w’ubugiraneza kugoboka abaturage baho. Abagenewe ubwo bufasha ni abo mu Mudugudu w’Abatuje mu kagari ka Bibare.


text:
Ni igikorwa cyabaye mu nama ngarukamwaka ya TWAS y’iminsi itatu yatangiye kuri uyu wa Mbere i Kigali, ihuje abahanga mu bya siyansi baturutse mu bihugu bisaga 52, ikaba ari ubwa kane ibereye muri Afurika yo munsi y’ubutayu bwa Sahara, nyuma ya Nigeria mu 1995, Senegal mu 1999 na Afurika y’epfo muri 2009.
Uyu mudali wa ’TWAS Medal Lectures’ Prof Gahutu yasangiye na Prof Daan Frenkel wo mu Bwongereza, na Dr. Samira Omar Asem wo muri Kuwait, watangiye gutangwa mu 1996, hashimirwa abafite ibyo bagezeho mu bushakashatsi, mu bihugu biri mu nzira y’amajyambere.
Prof. Gahutu yavuze ko byagaragaye ko mu bihugu byinshi abaturage bafite ikibazo cy’amaraso make, bigatuma barwaragurika n’abana ntibakure neza kandi bamwe ntibabashe kubona ibiribwa byose bakeneye.
Kuba nk’Abanyarwanda 80% barya ibishimbo kandi nibura umwe akarya garama 150 ku munsi, havutse igitekerezo ko kubona ibishyimbo by’indobanure byakemura ikibazo kurusha uko umuntu yakwiyemeza kujya yongera ubutare (Iron: yongera amaraso n’ibiyagize), mu byo barya, kuko bose batanabibona.
Mu gukorera hamwe n’abandi bashakashatsi, ngo babutangiye mu 2004 muri gahunda mpuzamahanga yo gukora ubushakashatsi mu by’imirire.
Ati “Aho ngaho rero dufatanyije n’ibindi bigo by’ubushakashatsi twagiye tugerageza kureba, ese bya bishyimbo by’indobanure bituruka ku kubangurira igishyimbo gifite intungamubiri nke ku gifite nyinshi, noneho hakaboneka igishyimbo cyagira akamaro kurushaho, ese niba bavuze ngo gifite akamaro, iyo ukigaburiye abantu koko biragaragara kogifite akamaro?”
Hamwe n’izindi mpuguke bafatanyije, ngo bakoze inyigo mu 2008, 2010, 2012, 2014 kugeza n’ubu, bakagenda bagaburira abantu ibishyimbo by’indobanure bakagereranya ibisanzwe bareba niba hari icyo byungura mu mubiri.
Abandi bashakashatsi ngo banyuzwe n’uko mu Rwanda byakozwe, abashinzwe gukwirakwiza ibihingwa no kongera umusaruro nabo batangira kubikora.
Prof Gahutu yakomeje ati “Ubu biriya bihingwa by’indobanure ubona, bituruka kuri izo nyigo tuba twakoze. Ni ukuvuga ko twe twagize uruhare mu kugerageza kubikora neza bigenda neza. Hari n’izindi nyigo twagiye dukora nko mu kurwanya malaria n’izindi ndwara.’’
Hakenewe ubushakashati buhindura imibereho y’abaturage
Prof Gahutu avuga ko uretse ubushakashatsi ku byerekeye imirire, hari n’ubukorwa ku zindi ndwara kuko nazo zigabanya amaraso n’ubushobozi mu mubiri, hakarebwa ibyagezweho mu kubonera abantu ubushobozi bwo kwivuza, ndetse “igikenewe ni ugukora ubushakashati butuma imibereho y’abantu igenda neza kurushaho”.
Yavuze ko icyo abashakashatsi baburaga mbere kigenda kiboneka, kubera ko kuba mu 1994 hari abashakashatsi n’abarimu bake, ariko ubu bakagenda biyongera, ndetse n’ubushobozi buke mu bikoresho ubu buragenda bubonerwa umuti.
Ati “Niyo mpamvu no muri za kaminuza zacu, zari zimaze kugira abantu bashobora kwishyira hamwe bafatanyije n’abandi hano mu gihugu cyacu, bagakora ubushakashatsi bwatuma babasha kubona umusaruro, kandi n’ibindi bikorwa bigashingira ku cyagaragaye y’uko gifite akamaro.’’
Muri ibyo bihembo kandi hahembwe benshi mu ngeri zirimo imibare, ubuvuzi, ubutabire n’ibindi, abahawe ibihembo bakaba barongerwagaho $ 15 000, bigahabwa abahanga bo mu bihugu bikiri mu nzira y’amajyambere, harimo igihembo gikuru, 2016 TWAS-Lenovo Prize cyegukanwe n’Umushinwa Zhao Dongyuan, wahawe igihembo na $100 000.
Muri iyi nama iteraniye i Kigali, u Rwanda ruzagaragaza intambwe yatewe mu myaka icumi ishize rutangije gahunda yo guteza imbere ubumenyi, ikoranabuhanga, ubushakashatsi no guhanga udushya byafashije mu guhindura ubuzima bw’abanyarwanda mu ngeri zitandukanye.
Mu biganiro by’abashakashatsi ku bumenyi bw’ikirere, hazavugwa ku bijyanye na telesikope ya mbere nini ku isi yiswe “Square Kilometre Array”, iteganywa gushyirwa muri Africa y’Epfo na Australia.
TWAS yashinzwe mu 1983, ifite intego yo gushyigikira iterambere rirambye binyuze mu bushakashatsi, uburezi, ingamba ngenderwaho na dipolomasi, binyuze mu gufasha urubyiruko rw’abahanga mu by’ubumenyi no gusangira ubunararibonye mu gukemura ibibazo bikomeye ibihugu biri mu nzira y’amajyambere bihura nabyo.


text:
Kuki Ntavuza Impundu
Umuhanzi Bigaruka Hubert
Kuki ntavuza impundu ko mbonye uwo Imana yangeneye
Kuki ntavuza impundu kandi ari we mahoro yanjye
Njye nsingiza iyaturemye kuko ariyo izi ibizambaho
Nzaguruka nyikorere nyifatanye n'aboroheje
Njye mfite intego ikomeye, yo kwamamaza urukundo
Nzajya hose nduririmba kuko mbona ari byo bikwiriye
Ese ntitwirengagiza ko hariho abakeneye urukundo
Aho ntituzabyicuza bitagifite igaruriro
Jye n'uwo Imana yangeneye, tuzakunda ibiremwa byose
Tuzirinda icyabangamira imbaga Rurema yihangiye


text:
KANDA HANO UREBE VIDEO
N’ubwo muri rusange abantu bashakana ku neza no ku bwumvikane, hari igihe umwe mu bashakanye ashobora kubana n’undi kubera izindi mpamvu zitari urukundo, cyangwa se nyuma yo kubana urukundo rukayoyoka kuburyo aba yumva atagikeneye kubakana na mugenzi we. Muri iyi nkuru, turabagezaho ibintu 10 bigaragaza umugore utishimiye urushako ndetse utanyuzwe na mba ngo gukomeza kubakana n’umugabo we.
1. Umugore utishimiye urushako, ntajya ahangayikishwa n’ikibazo icyo aricyo cyose kiri mu rugo, usanga yabihariye umugabo gusa. Muri rusange, abagore nibo ba mutima w’urugo kandi nibo bashishikazwa cyane n’ibibazo biri mu rugo, kuko akenshi ari nabo babimenya cyane. Umugore ugaragaza ko ibibazo biri mu rugo ntacyo bimubwiye, ntaba yishimiye urushako rwe
2. Umugore utishimiye urushako kandi udashaka kubakana neza n’uwo bashakanye, akunda kumva yakwikubira, agaharanira inyugu ze gusa, nta kwita ku byagirira akamaro umugabo we.
3. Iyo umugore utishimiye urushako amaze guhararukwa umugabo we, atangira kumwereka ko ntacyo avuze imbere ye, agahora ashyira hasi ibitekerezo bye, ndetse akamwereka ko atujuje ibyo abandi bagabo bafite.
4.Umugore utishimiye urushako ntatinya guhemukira uwo bashakanye, haba mu kumuca inyuma, kumuharabika, kumutesha agaciro mu bandi bagabo ndetse no kumuhemukira mu bundi buryo bwose.
5. Iyo bikabije bikagera ku rwego ruhambaye, uwo mugore ahinduka uwo bita “igishegabo”’; umwe uba yarigize umugabo mu rugo kuburyo nta jambo umugabo agira. Bene uyu mugore ahora ahanganye n’umugabo, ntiyemera gukosorwa, aba ari mudakurwa ku ijambo
6. Umugore utishimiye urushako, anyereza umutungo akoresheje gusesagura mu iraha rye cyangwa kugendera mu kigare cy’abandi bagore bagenzi be, hari n’ubwo awuhisha ahandi cyangwa akawujyana iwabo, ntakangwe no gukoresha amafaranga arenze ubushobozi bw’urugo rwabo.
7. Umugore utishimiye urushako, ntamenya kurera neza abo yabyaye, abatoza gusuzugura Se kandi ntibagire n’undi muntu bubaha. Ahorana intonganya, ntamenya kuvuga neza haba mu rugo cyangwa mu baturanyi, bigatuma urugo rutagendwa na buri wese.
8. Umugore utishimiye urushako, ntakinya kubwira abandi bagore ko yiganye abashatse, mbese akagaragaza ko umugabo we nta gaciro afite kuburyo yamuha icyubahiro cy’umutware we
9. Umugore utishimiye urushako kandi ahora yijujuta, yivumbura ku mugabo we kugirango atagira icyo abazwa nk’inshingano ze ashobora kuba atujuje neza kandi akunda guhembera amahane mu rugo.
10. Umugore nk’uyu yemera inama zose ahawe n’abandi atabanje kuzigenzura bitewe n’uko akenshi aba akunda gushyira amabanga y’urugo rwe hanze. Aha umugore aba ashobora no gusenya burundu asenyewe n’inama zitari nziza yagiriwe n’abandi bantu.
Umugore nk’uyu aba ari uwo kwitondera kandi umugabo ufite umugore ateye gutya bimusaba kwihangana bikomeye n’ubwo bitabashwa na buri wese.


text:
Ese guhanwa iteka ryose ku byaha wakoze imyaka micye harimo ubutabera?
Abantu bamwe bibaza niba Guhanwa iteka ryose nk’uko bibiliya ibivuga, ari igihano gikwiriye abantu bakoze ibyaha imyaka micye(urugero imyaka 60 gusa), bati nta kuntu waba warakoze ibyaha mu myaka micye, ngo nurangiza ubihanirwe iteka ryose, bati ubwo ntabwo bwaba ari ubutabera(justice) byaba ari ukurengera.
Ariko mu byukuri ntabwo turimburwa n’ibikorwa by’ibyaha dukora, ahubwo turimburwa no kuba dufite kamere y’icyaha, urugero bavuze ngo mwice ihene zose mu gihugu, ntabwo wavuga ngo iyi hene yaritondaga cyangwa iyi hene yaronaga ngo abe ari byo ukurikiza uzica, ahubwo wazica zose kuko ari ihene, ntabwo wazihora kuba zigusakuriza iyo zihebeba, ahubwo kuko zifite kamere y’ihene kandi ihene zose zikwiye kwicwa; Nubwo n’intama zihebeba ariko zo ntiwazica, kandi hari ibikorwa bimwe na bimwe zikora bihwanye n’ibyihene, gusa kuba zidafite kamere y’ihene icyo cyonyine nicyo cyazisonera.
Natwe turimburwa kubwa kamere yacu yahindutse icyaha. (Wabisoma mu buryo burambuye mu nyandiko yitwa Abantu bose ni babi), iyo kamere ni yo duhanirwa, kuko niho ibikorwa by’ibyaha byose bituruka, ndetse niyo batureka tukabaho iteka ryose kw’isi twakomeza tugakora ibyo bikorwa bihwanye na kamere yacu yanduye iteka ryose, ndetse bikarushaho kugenda biba bibi uko imyaka yiyongera ku buryo byazageza igihe tukagira umutima wa sekibi ubwe w’uzuye 100%.
Kamere yacu ni iy’iteka, kandi ni mbi iteka ryose(Intangiriro 6:5). Niba ari iyo guhanwa ikwiriye igihano cy’iteka ryose, kuko idateze guhinduka na gato, niba wibwira ko yahinduka uzagerageze kumara icyumweru udacumura, uzisanga muri icyo cyumweru ari bwo wacumuye kurushaho. Kandi kuba n’Imana ari Imana y’iteka umujinya wayo ushobora guhoshwa n’igihano cy’iteka ryose gusa. Abantu dutanga ibihano hano kw’isi bihwanye n’ubuzima bwacu bw’agahe gato, bityo ugasanga umuntu akatiwe imyaka 10 cyangwa 20 cyangwa 30 cg burundu mu gihome bitewe n’icyo yakoze, Kandi uburemere bw’ibyo akora ni bwo bushingirwaho bamukatira uburemere bw’igihano, wishe umuntu inshuro imwe, mu munsi umwe, Bashobora kugukatira imyaka 80 cg burundu mu gihome hatitawe ngo wabikoze mu munsi umwe, ahubwo bitewe n’uburemere bwabyo. Imana ni Imana y’iteka, umujinya wayo uhoshwa burundu n’igihano cy’iteka gusa, kandi natwe kamere yacu ni mbi iteka ryose(Intangiriro 6:5) birahagije kuba ikwiriye guhanwa iteka ryose, kuko uburemere bw’icyaha imbere y’Imana burakabije cyane ku buryo itakwihanganira icyaha na kimwe uko cyaba kingana kose (Habakuki 1:13), kuko icyaha kirwanya kamere y’Imana yera yo ubwayo. Ushaka kureba uburemere bw’Icyaha neza wakwitegereza Sogokuruza wacu Adamu: ntiyarinze akora ibyaha abantu bafata nk’aho bikarishye cyane nko gusambana no kwica n’ibindi, ahubwo yarenze ku magambo Imana yari yamubwiye gusa, bituma atandukanywa n’Imana iteka ryose, bituzanira ingaruka n’imiruho duhoramo kuva icyo gihe kugeza ubu.
ukeneye kumenya uko kamere yawe yahindurwa ngo uzakizwe ako kaga, wasoma inyandika yitwa Abantu bose ni babi


text:
Nyamasheke: Abacitse ku icumu bagombaga kubakirwa bose barubakiwe
Ubuyobozi bw’akarere ka Nyamasheke buvuga ko nubwo imibereho y’abacitse ku icumu itaraba myiza, hari intwambwe imaze guterwa mu kubafasha muri gahunda zitandukanye nk’uburezi, ubuzima, kubabonera amacumbi ndetse n’ubundi bufasha butandukanye.
Umuyobozi w’akarere wungiririje ushinzwe imibereho myiza y’abaturage, Gatete Cathérine, avuga ko kugeza ubu abacitse ku icumu bagombaga kubakirwa bose bamaze kugezwaho ubwo bufasha bw’amacumbi; aya nyuma 36 akaba yenda kuzura.
Gatete yagize ati “kugeza ubu umuntu wabaga mu karere ka Nyamasheke wagombaga kubakirwa yarubakiwe. Keretse hagaragaye undi wenda wabaga ahandi bikagaragara ko akeneye kubakirwa kandi nawe ntabwo twamwirengagiza.â€
Kuva mu mwaka wa 2007 kugeza ubu, mu karere ka Nyamasheke hamaze kubakwa amazu agera kuri 847, amwe yubatswe n’ikigega FARG andi yubakwa na minisiteri y’ubutegetsi bw’igihugu (MINALOC) ndetse hiyongereyo imisanzu y’abakozi b’akarere n’abaturage.


text:
"kuko ibyo umuntu abiba ari byo azasarura" - Abagalatiya 6:7
Imbere y’ imbaga y’ abanyeshuri basaga 2,000 , Umukinyi w’ ukomeye mu mikino ya Basketball muri Amerika ya ruguru ya National Basketball Association(NBA) , Jeremy Lin yabagaragarije uburyo umushyikirano ndetse no kubana n’ Imana kwe ubudacogora ari byo byagiye bimukomeza, nubwo yanyuze mu bihe bikomeye.
Jeremy Lin wavukiye muri i Torrance, muri leta ya Californie, ho muri Leta Zunze Ubumwe z’Amerika, yahamije ko nubwo ibihe yanyuzemo bitari bimworoheye, yabonye ukuboko kw’ Imana, kandi ko kubana n’ Imana n’ umushyikirano agirana nayo aribyo byamubashishije kunyura mu bihe yanyuzemo. Avuga ko kwizera Imana nk’ umukristo kuri we ariyo soko y’imbaraga no gukomera.
Mu kiganiro yatanze imbere y’ abanyeshuri bo muri Kaminuza yo muri Hong Kong mu gihugu cy’ Ubushinwa kuri iki cyumweru, uyu musore w’ imyaka 26 yavuze ko iminsi ishize itari imworoheye na gato, ariko ko yabonye ugukomera kw’ Imana. Yagize ati "Nubwo ikipe yanjye yatsinzwe, mu mikino myinshi twakinye, ibintu bitari bisanzwe; ntbyahungabanyije umubano wanjye na Yesu. Nabonye ko intsinzi iyo ariyo yose idaturuka ituruka kuri jy ko ahubwo ituruka kuri Yesu. Iki nicyo nabashije kwiga mu mikino tumaze iminsi dukina."
Jeremy Lin, avuga kenshi ko atari igikoresho cyo kwamamaza ibigo bikomeye, ahubwo ko ashimishwa cyane no kwamamaza iby’ubwami bw’ Imana
Uyu Jeremy akomeza avuga ko nubwo hari igihe ubona ibintu bias n’aho bikomeye ariko imbere ya Kristo, ibyo biba ari akantu koroshye cyane, ndetse katanafite agaciro. Yagize ati "Igihe amasezerano yo gukina( Kontara) yanjye yari arangiye numvaga ari ibintu bikomeye cyane, ariko nicyo gihe na none nabonye uburyo Imana indi hafi. Rimwe na rimwe ushobora kwanga ikintu kikuri imbere kugira ngo wishimire icyo ufite. Nishimira kugira Yesu."
Ku rukuta rwe rwa Facebook, yanditse amagambo yo kugaragaza uburyo yubaha Imana aho yasuwe n’ ibihumbi by’ abantu bamukurikira kuri uru rukuta. Yagaragaje kandi uko abantu bakwiye gufashanya mu buryo bwo kwegera Imana kandi anagaragaza isengesho rye ku bantu bakomerekeye mu mpanuka yabereye mu mujyi wa Taipei, kuri uyu wa gatandatu. Ibyanditswe bikatubwira ngo "Nimuhumurize abantu banjye, mubahumurize" Ni ko Imana yanyu ivuga" -Yesaya 40:1.
Ijambo ry’ Imana ritubwira kudahungabanywa n’ ibintu byose uko byaba bikomeye kose kandi tugahamya Imana no mu bihe bias n’aho bikomeye, nubwo imbere y’Imana ntagikomeye. Ritubwira kandi kwifatanya n’abantu bose n’ ibihe barimo byose tugakomezanya. "Mwakirane ibibaremerera, kugira ngo abe ari ko musohoza amategeko ya Kristo" - Abagalatiya 6:2.


text:
Iby’ingenzi Minisitiri Mbabazi amaze kugeza ku rubyiruko kuva ashyizweho Kugeza Ukuboza 2017
Kuva muri Kanama 2017, Minisiteri y’urubyiruko yashyizweho iyobowe na Rosemary Mbabazi, umaze gutanga impanuro zikomeye ku rubyiruko cyane izijyanye no kwiteza imbere byihuse.
Minisitiri Mbabazi akigera muri Minisiteri y’urubyiruko yatangaje ko azashyira imbaraga mu guteza imbere impano z’urubyiruko.
Nta kabuza ko izi mpano zirimo n’imishinga urubyiruko rutangiza hakaba ababura inkunga zibafasha kuyiteza imbere bityo ikadindira.
Gusa ubwo hatoranywaga rwiyemezamirimo ufite umushinga windashyikirwa mu Mujyi wa Kigali kugira ngo azajye guhatana n’abatoranyijwe mu zindi ntara mu bihembo bya Youth Connect Award Minisitiri Mbabazi yanenze bamwe babona inkunga bakazikoresha nabi.
Yagize ati “ Ntabwo dushaka ko kashi mugenda mukazikoresha ibindi ahubwo muziguremo ibikoresho mukeneye. Urugero twagiye tubona nk’urubyiruko muri iyo myaka yose ihise, akavuga ati ‘ngiye gukora umushinga uyu n’uyu’, maze yabona bwa bufasha agenewe ngo akore umushinga ubyara inyungu, akayajyana gukora ubukwe cyangwa se agahita aguramo moto."
Yakomeje agira ati “Ugasanga umuntu aribaza ati ‘ese ubu aya amafaranga ko aziye rimwe nyakoreshe iki, reka nyaguremo moto, kandi yari yatubwiye ko agiye gukora uruganda ngo yagure ibikorwa bye cyangwa ngo agure ibikoresho rukeneye.”
Yaboneyeho gusaba urubyiruko rufite indoto zo guhanga imirimo kugira ubunyangamugayo ndetse n’indangagaciro mu kazi ka buri munsi ndetse avuga ko hagiye kujya hifashishwa inzego z’ibanze, zikareba niba koko uwatsindiye amafaranga arimo gukora ibyo yiyemeje.
Naho mu gikorwa cyo kwesa imihigoy’inama y’igihugu y’urubyiruko ya 2016-2017 no gusinya imishya ya 2018, Minisitiri Mbabazi yavuze ko hakenewe umusanzu w’urubyiruko mu iterambere ry’igihugu riri kwihuta.
Ati “Igihugu cyacu kirihuta mu iterambere, iyo wihuta ugira n’ibishaka kukuzitira bitandukanye, ndashaka ko dufatanya kurushaho dufashe urubyiruko gutera imbere, guhindura imikorere, kuva mu biyobyabwenge.”
Yavuze ko urubyiruko hirya no hino mu gihugu rufite impano nyinshi kandi zibyajwe umusaruro zarugirira akamaro.
Ati “Urubyiruko rwinshi rufite impano zitandukanye rushobora gukoresha neza zikarufasha kwiteza imbere mu buryo bufatika, mwegere abafatanyabikorwa babafashe.”
Amahirwe ahari si ay’abize gusa
Mbabazi avuga ko mu kazi minisiteri ayoboye yatangiranye, amafaranga yose igihugu kizagena yo gutera inkunga ibikorwa n’imishinga y’urubyiruko azanyura mu bigo by’imari bikabafasha kubona byoroshye ibikoresho byo kwifashisha mu myuga no mu nguzanyo ku mishinga y’urubyiruko.
Aha yanamaze impungenge abakeka ko bigenewe abanyuze mu mashuri gusa.
Yagize ati “Gahunda zihari ntitwavuga ko ari iz’abize gusa, nk’ubumenyingiro ntibivuze ko ari abaminuje gusa. Icyo nashishikariza urubyiruko, hari ibigo bitandukanye mu gihugu aho dufatanya n’Ikigo cy’Ubumenyingiro (WDA) kugira ngo babahe ubwo bumenyingiro bw’amezi make atatu, atandatu mu myuga itandukanye.”
Imishinga ihombywa no kwigwa nabi
Kuwa 23 Ugushyingo 2017, ubwo yatangizaga ibiganiro nyungurana bitekerezo by’urubyirujo ruri mu bucuruzi bw’ibikomoka ku buhinzi rubyongereye agaciro rwibumbiye mu ihuriro RYAF, yatangaje ko urubyiruko rugomba kujya rutekereza imishinga irimo uushya ariko ifite ibibazo ije gukemura.
Minisitiri Mbabazi Rosemary avuga ko imwe mu mpamvu iyi mishinga ihomba hari ubwo biterwa n’uburyo yizwe.
Yagize ati "Mukwiye kugira udushya mu mishinga mutekereza kandi ikaba hari ikibazo ije gukemura, cyaba icy’imirire mibi, kongera ibyo u Rwanda rwohereza mu mahanga n’ibindi, ntiwatekereza utyo ngo utsindwe".
Niba n’ababyeyi batizigamira, urubyiruko ruzizigamira he?
Mu biganiro bitangiza icyumweru cyahariwe gukangurira urubyiruko kwihangira imirimo (Global Entrepreneurship Week) byahuje urubyiruko rukiri mu mashuri na bamwe mu bagize ibikorwa bageraho kugira ngo babasangize uko babigezeho Minisitiri w’Urubyiruko, Rosemary Mbabazi yavuze ko urubyiruko rudakwiye kwitwaza ko ntacyo bafite kuko ngo kwizigamira bidasaba amikoro ahambaye.
Ati “Twumva ko aho uyabitse atazagwira, ni make cyane ntabwo yagwira kandi nta mafaranga aba make, nta nyongera iba nke. Mugomba gukoresha amafaranga mwabanje kwizigamira, [mwizigamire mubone gukoresha amafaranga].”
Gusa agarukira urubyiruko kuko ngo mu mateka y’Abanyafurika batakunze kwizigamira bigatuma ababakomokaho badakurana uyu muco.
Ati “Hari ubwo tubwira urubyiruko kuko ari indorerwamo y’Umuryango mugari, niba n’ababyeyi batizigamira, urubyiruko ruzizigamira he? Bitangirira mu rugo.”
Min. Mbabazi avuga ko imbaraga Leta y’u Rwanda iri gushyira mu gukangurira urubyiruko kwizigamira zizagira uruhare mu guhindura imyumvire.
Yibiye ibanga abasore n’inkumi ko hari amabanki afite gahunda yo gufasha abakiriya bayo kwizigama ku buryo amafaranga yose aciye kuri konti zabo akuraho 10% akazigamwa kugira ngo azatume babona inguzanyo.
Icyo mufite ni cyo muzaha abo musanze
I Gatsibo, tariki ya 16 Ukuboza 2017, ubwo Itorero Urunana rw’Urungano INKOMEZAMIHIGO, ikiciro cya kabiri, ryasozwaga nyuma y’iminsi icumi ribera mu kigo cya CTC Gabiro mu karere ka Gatsibo yasabye urubyiruko kugumana indangagaciro rwize rukazazitoza abazarukomokaho.
Ati “Icyo mufite ni cyo muzaha abo musanze, tubizeyemo izo ndangagaciro kandi aho mujya hose muzazigaragaze. Izo ndangagaciro mubonera mu itorero ni na zo muzatoza abazabakomokaho ‘Abana banyu’ n’abandi bose bazabaho nyuma yanyu.”


text:
Sadiques, ni abantu bafite indwara yo mu mutwe yo gukura ibyishimo mu kubabaza abandi cyangwa se kubabona bababara.
Muganga wo mu myitwarire n’imitekerereze mu bitaro bya Ndera, Nsengiyumva Innocent, avuga ko nta mibare igaragaza ingano y’abafite icyo kibazo, atari uko kidahari ngo ahubwo abashakashatsi ntibakunze kugikoraho bihagije.
Avuga ko muri rusange aba bantu batamenyekana muri muryango rusange w’abantu, kuko usanga abagifite bitiranwa n’abagome, abantu bahorana uburakari, abanyamahane n’ibindi.
Yabwiye Izubarirashe.rw ati “Hari abaza kwivuriza hano, ariko akenshi babazana atari cyo kibazo nyamukuru baje kubavuza. Babazana iyo bagaragaje amahane cyane bagatekereza ko bafite ikibazo cyo mu mutwe babageza hano tugasanga ni sadism”
Ibiranga umuntu ufite uburwayi bwo gushimishwa n’akababaro k’abandi (sadism)
Muri rusange, umuntu ufite uburwayi bwo gushimishwa n’ububabare bw’abandi arangwa n’uruhurirane rw’imico y’ubugizi bwa nabi, amahane, gutesha agaciro kandi byose bikamuzanira ibyishimo.
Aho atandukanira n’umuntu usanzwe, we agirira nabi abantu mu buryo bw’indengakamere ntiyigarure cyangwa ngo yicuze.
Uyu muntu ashimishwa no kugirira nabi abantu mu buryo bugaragarira amaso (violence Phyisique) agambiriye gukuramo ibyishimo.
Urugero ngo ni nk’igihe akorana imibonano mpuzabitsina n’uwo bashakanye. Iyo nk’umugabo afite ubu burwayi, akubita umugore we yamara kumubabaza akaba ari bwo agera ku byishimo bye bya nyuma mu mibonano mmpuzabitsina.
Umuntu ufite bene iki kibazo kandi anezezwa no gutesha abantu agaciro, akabikorera imbere y’abandi bantu kandi akishima.
Umuntu ushimimishwa n’akababaro k’abandi ashobora guhana birenze urugero umuntu yaba afiteho uruhare n’uburenganzira nk’umwana, umugore we, imfungwa, umukozi we, agahana yihanukiriye.
Muganga Nsengiyumva yagize ati “Hari ibyo tujya twumva ngo umubyeyi yatwitse umwana amuziza gukora mu nkono, cyangwa se yafashe igisambo aragikubita kugeza apfuye, bariya bantu bibaye ngombwa ko babanza kureba imyitwarire yabo y’igihe kirambye ushobora gusanga hari ibindi bikorwa bibi bakoreraga abantu mu rwego rwo kwishimisha”
Yishimira ububabare bw’umuntu yaba ubw’umubiri cyangwa mu mutwe, akamera nk’aho biri kuba ku nyamaswa. Ashobora kugirira umuntu nabi kugera ku rugero rw’uko yaba ari nko kubigirira inyamaswa.
Iyo bimeze bityo, ngo umuntu wese ashobora guca urwaho akamubabaza arabikora. Abo mu muryango, abaturanyi, abakozi, abanyantege nke, n’abandi yagiraho ububasha bose.
Ashobora no kugeza aho yiga imikino yo kurwana (karate, iteramakofi…) kugira ngo bizamufashe kugera ku ntego yo kubabaza bikabije undi kugera no ku rugero rwo kwica.
Umuntu ufite uburwayi ashimishwa no kubuza abandi ubwigenge. Urugero, ashobora kubuza umugore we gusohoka, akamubuza kujya gukora kandi wenda afite impamyabushobozi, akamubuza gusura abandi, kuba ari ahongaho ababaye bikaba ari byo bimushimisha.
Mu gihe abandi bashakanye bashimishwa no guhaha bose bagahuriza hamwe mu rugo, we ashimishwa n’uko ubushobozi bw’umugore bupfa ubusa.
Ashobora no kubuza abana be kujya gukina, akabambura ibikinisho, kugira ngo bababare hanyuma we yishime.
Uko aba bantu bafashwa
Abashakashatsi bagaragaje ko ikibazo cya sadism hari igihe kiba cyaraturutse mu bwana, uko akura na byo bigakura, kugeza igihe biba umusingi yubakiraho ubumuntu (personnalité) bwe.
Ngo icya mbere gikwiye gukorwa ni uko abantu bafunguka amaso bakamenya niba imyitwarire y’abo babana mu buzima bwa buri munsi isanzwe cyangwa niba hari aho ihurira n’iyavuzwe haruguru.
Muganga Nsengiyumva yagize ati “Igihe ubonye ko umuvandimwe wawe/umubyeyi/inshuti afite biriya bimenyetso ni byiza kubimuganirizaho kugira ngo murebere hamwe niba bitaba ngombwa ko yagana abashinzwe ubuzima bwo mu mutwe, bamufashe kumenya imvo n’imvano y’ibyo bintu bakamufasha kuyobora neza ibyishimo n’ibyiyumviro bye.”
Mbese umuntu ufite iyi ndwara arakira?
Muganga Nsengiyumva avuga ko umuntu ufite ikibazo cyo gushimishwa no kubona abandi bababara iyo afashijwe neza akira, gusa ngo si ikintu gihinduka ako kanya.
“Ni ikibazo kinjira muri personnalité, akaba ari ikintu kidahinduka ako kanya. Si ikintu bazavuza imiti, ahubwo ni ugufasha umuntu guhindura imtitwarire. Bishobora gufata igihe, ariko iyo abyemeye birashira.”
Hari igihe gishobora kuba ikibazo cyiza kiyongera ku kindi. Hari igihe aba ari nk’umwana uba warakuriye mu muryango umeze gutyo. Icyo gihe bisaba igihe kinini ngo ahinduke.
Muganga avuga ko hari imiti ishobora kwifashishwa iyo amahane yabaye menshi kugira ngo acike intege, ariko nta kinini gihindura ako kanya umuntu umeze gutyo.


text:
.Ibyo udakwiye kubwira umukobwa mukundana
.Dore amwe mu mabanga y’abakobwa
.Ibyo wavuga bikaba byasenya urukundo rwawe n’umukunzi wawe
Dore bimwe muri byo:
1. Umu-Ex wanjye yansabye ko twasangira agakawa
Mu by’ukuri ngo ijambo ryose ritangiwe na Ex iyo ridashojwe n’uko yari umuntu mubi, yari yarananiranye, yateshaga umutwe, ko utifuza no kongera kumubona ukundi,… ritera umukobwa kubabara cyane. Ngo umukobwa aba yifuza ko utazongera no gutekereza ku ncuti yawe ya kera.
2. Ndagushimiye ku mpano wampaye ku munsi wanjye w’amavuko gusa umbabarire kuko ntashobora kuyakira
Ntago ari uko wagakwiye kwanga impano y’umuntu. Ubundi ibyiza ni ukuyakira ndetse ugasa n’umwereka ko uyikoresha bikwiye hanyuma ukafata ukayishyira ahantu utazajya uyibona. Ibi bituma uhita uyibagirwa.
3. Cisha make, Cururuka, reka gukomeza ibintu, wikwigora
Kubwira umukobwa ubabaye cyangwa warakaye ngo nacururuke cyangwa ngo nacishe make ngo si byiza na gato kuko we abiha ikindi gisobanuro nko kuba utesheje agaciro agahinda cyangwa umujinya afite cyangwa se ko umufashe nk’igicucu kuko ibyamubabaje kuri wowe ubifata nk’aho bidakomeye.
Muramenye rero mutaziyicira urukundo mutabizi. Niba hari ibindi uzi abakobwa bashobora kuba banga byandike mu mwanya w’ibitekerezo.
Uwineza Vanessa@Rwandapaparazzi.rw
21,401 total views, 0 views today